Hr Hanno Pevkur
Kaitseministeerium

		Teie 25.03.2024 nr 5-7/24/50	
			
		Meie 05.04.2024 nr KV-0.5-2/24/6570-2	

Meditsiiniseadme seaduse ja sellega seonduvalt teiste seaduste muutmise seaduse eelnõu 	

Austatud härra minister	

Kaitsevägi on tutvunud meditsiiniseadme seaduse ja sellega seonduvalt teiste seaduste muutmise seaduse eelnõuga. Eelnõu peamiseks eesmärgiks on meditsiiniseadmete valdkonna pädevuse üle andmine teisele riigiasutusele. Pädevuse jagamise osas Kaitseväel ettepanekud puuduvad. 

Eelnõuväliselt soovime juhtida tähelepanu, et meditsiiniseadme seaduses puuduvad sätted hädaolukorras, eriolukorras, erakorralises seisukorras ja sõjaseisukorras erisuste rakendamiseks. Ravimiseaduses on sellised regulatsioonid olemas. 

Kaitsevägi teeb ettepaneku kaaluda ravimiseadusega sarnase regulatsiooni lisamist ka meditsiiniseadme seadusesse, mis toetaks ja hõlbustaks kriisi- ja sõjaaja kontekstis jätkusuutliku ja efektiivse elupäästva esmaabi tagamiseks vajalike kuid CE-märgistuseta meditsiiniseadmete importi.

Lugupidamisega	

[ allkirjastatud digitaalselt ]

Martin Herem	
Kindral	
Kaitseväe juhataja	

Merit Jõgi 717 1169
merit.jogi@mil.ee